REPUBLIKA HRVATSKA

KARLOVAČKA ŽUPANIJA

OSNOVNA ŠKOLA DRAGANIĆI

DRAGANIĆI 35

47201 DRAGANIĆ

Tel. 047/715-196

E-mail: ured@os-draganici.skole.hr

KLASA:112-01/20-01/04

URBROJ: 2133-23-20-01

Draganić, 20.08.2020. godine

 Temeljem članka 107. stavak 1. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 16/12, 86/12, 94/13, 152/14, 7/17 i 68/18), sukladno uvjetima projekta UP.03.2.1.03.0022 „Karlovačka županija za inkluzivne škole“ i Pravilnika o pomoćnicima u nastavi i stručnim komunikacijskim posrednicima (NN 102/18), Pravilnika o postupku i načinu zapošljavanja u Osnovnoj školi Draganići te članka 98. Statuta Osnovne škole Draganići, ravnateljica Osnovne škole Draganići raspisuje

## N A T J E Č A J

**za popunu radnog mjesta**

POMOĆNIK/ICA U NASTAVI – jedan izvršitelj/ica za nastavnu godinu 2020./2021., na nepuno određeno radno vrijeme (20 sati tjedno) za rad s jednim učenikom

UVJETI:

1. Minimalno četverogodišnje srednjoškolsko obrazovanje.
2. Završeno osposobljavanje i stečena djelomična kvalifikacija.
3. Pomoćnik u nastavi ne smije biti roditelj/skrbnik niti drugi član uže obitelji učenika kojem/kojima se pruža potpora.
4. Pomoćnik u nastavi ne smije biti osoba protiv koje se vodi kazneni postupak ili je pravomoćno osuđena za neko od kaznenih djela.

Kandidat koji se prijavljuje na natječaj, a nema završenu edukaciju za pomoćnika u nastavi u minimalnom trajanju od 20 sati, obvezan je istu završiti prije početka rada.

Uz vlastoručno potpisanu prijavu kandidati trebaju dostaviti:

1. životopis
2. presliku dokaza o odgovarajućoj vrsti i razini obrazovanja (diploma, svjedodžba),
3. presliku domovnice, osobne iskaznice
4. uvjerenje nadležnog suda da kandidat nije pod istragom te da se protiv kandidata ne vodi kazneni postupak, ne starije od dana raspisivanja natječaja
5. elektronički zapis ili potvrdu o podacima evidentiranim u matičnoj evidenciji HZMO-a

 U radni odnos ne može biti primljena osoba za čiji prijam postoje zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18).

Kandidati potrebne dokumente dostavljaju isključivo u preslikama, koje se neće vraćati. Nakon odabira kandidata, a prije potpisivanja ugovora o radu, odabrani će kandidat priložiti originalnu ili ovjerenu dokumentaciju.

Na natječaj se ravnopravno mogu javiti osobe oba spola.

Ako kandidati ostvaruju pravo prednosti pri zapošljavanju po posebnom Zakonu, dužni su se na njega pozvati i uz prijavu na natječaj priložiti rješenje ili potvrdu o priznatom statusu iz kojeg je vidljivo spomenuto pravo te dokaz o nezaposlenosti.

Kandidati na koje se odnosi članak 102. Zakon o hrvatskim braniteljima iz Domovinskog rata i članovi njihovih obitelji (Narodne novine br. 121/17), a žele se pozivati na pravo prednosti pri zapošljavanju pod jednakim uvjetima uz prijavu na javni natječaj dužni su pored gore navedenih dokaza, dostaviti i sve potrebne dokaze navedene u članku 103. Zakona, a koji su dostupni na poveznici Ministarstva hrvatskih branitelja.

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Nepotpune i nepravodobne prijave neće se razmatrati, te se osobe koje podnesu takve prijave ne smatraju kandidatima prijavljenim na natječaj.

Sukladno odredbama Opće uredbe o zaštiti podataka broj (EU) 2016/679 i Zakona o provedbi Opće uredbe o zaštiti podataka (Narodne novine broj: 42/18) svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati i objaviti na mrežnim stranicama škole, isključivo u svrhu provođenja natječajnog postupka.

Prijave na natječaj s dokazima o ispunjavanju uvjeta dostavljaju se na adresu škole: Osnovna škola Draganići, Draganići 35, 47201 Draganić, s naznakom „NATJEČAJ ZA POMOĆNIKA U NASTAVI-rad s jednim učenikom“.

Natječaj je objavljen na mrežnoj stranici i oglasnoj ploči Hrvatskog zavoda za zapošljavanje, Područna služba Karlovac i na mrežnoj stranici i oglasnoj ploči Škole dana 20.08.2020. godine.

O rezultatima natječaja kandidati će biti obaviješteni u zakonskom roku.

 Ravnateljica

 Marica Jurčić